Тақырыбы: **«Қош бол, сүйікті балабақшам!!!»**

/Ортаға 2 бала шығып кешті бастайды/

**Исмайыл**: Қош келдіңіздер, құрметті меймандар,

 Бізбен бірге қоштасу кешін тойлаңдар.

 Гүлдей жайнап өстік балабақшада

 Енді бізді есейді деп ойлаңдар.

**Медина**: Құрметті қонақтар, армысыздар,

 Бәріңізде есен сау бармысыздар

 Ақ тілекті ағытып бір тастайық.

 Қоштасатын кешімізді бастайық!!!

/Екеуі шығып кетеді де балалармен қайта музыка әуенімен пармен кіреді/

 /Балалар өз орындарына тұрады/

**Тәрбиеші Ж.Ж:** Армысыздар, құрметті қауым! Кеше ғана жүректері лүпілдеп, жүрексіне , жан-жағына таңырқай қарап, «Нұрбөбектің» табалдырығын аттаған бүлдіршіндеріміздің бүгін балабақшамен қоштасу ертеңгілігінің куәсі болғалы отырсыздар. Балаларыңыздың әрқашанда дендері сау болып, қанаттары талмай, білім нәрімен сусындап, биік шыңдардан көріне беруіне тілектеспін! Сіздерді жақсы қылықтарымен , үлкен нәтижелерімен үнемі қуанта берсін!!!

**Тәрбиеші Д.А**: Қош келіпсіз, құрметті қонақтар!

 Жүздерінен мейіріммен нұр тамар.

 Алдарыңда жауқазындай құлпырған

 Бұл – алаңсыз балғын шақты балалар!

**Ән «Қош бол, қош бол!»**

**/балалар орындарына отырады/**

**/2 бүлдіршін «Құттықтаймын, құттықтаймын»деп**

**залды қоңыраумен айналып, ортаға келіп тұрады/**

**Адиар**

Ағалар мен әпкелер!

Бақшадағы күндерді

Естеріңе сақтаңдар

Тәрбиеші еңбегін

Барлықтарың ақтаңдар!!!

 **Тақпақтар**

Яхан: Жақсылыққа құмармыз

 Жақсы адам боп шығамыз

 Таза сәби жүректен

 Қабылдаңыздар, мың алғыс!!!

Румилия: Бақшамызды ұмытпай

 Келіп кетіп тұрайық

 Сондай кезде апайлар

 Қалады ғой қуанып.

Ерке:Біз балауса баламыз,

 Жетіліп ой санамыз

 Бақшамызбен қоштасып

 Мектепке кетіп барамыз

 Балалық күндерді қиялдап

 Сағынармыз әлі-ақ біз

Нұрислам: Оқу білім үйреткен,

 Бақшамызды қимаймыз

 Қуантып ата-ананы

 Мектепке кетіп барамыз

Айғаным: Балабақша, балабақша!!!

 Шаңырағы шаттықтың

 Балабақша қорғаны

 Балғын сәби жастықтың.

Темірлан: Қуанышым мол менің ,

 Бақшама мен арнадым

 Ұмытпаймын өзіңді

 Балабақша қош енді!

Таир: В этом году я в школу пойду

 С новым портфелем у всех на виду

 Счетные палочки азбука в нем

 В кожанном новом портфеле моем

Мейірлан:I always love your class

 Your teaching heips me see

 That to have a happy life

 Learning is the key

**Ән «Сәлем, саған мектебім»**

**/Бестік пен екілік сөзге таласып кіреді/**

**Бестік**: -Амансыздар ма, балалар, қонақтар!!! Біз екілік екеуміз дауласып есептің шешімін айтып тұрсам, менікі дұрыс емес деп қоймайды.

**Екілік**: -Амансыңдар ма, балалар, ия сенікі дұрыс емес. Оның шешімі басқаша. Сен өзің емес анаң немесе ағаң есепті шығарған. Олай емес!

**Д.А.:** Олай болса балалар, беріңіздерші. Біздің балалар шығарып ойланып көрсін.

 **«Ойлан , тап» логикалық ойыны**

1. Екі баланың қанша құлағы бар?
2. Ағашта 10 торғай отырды. Бес торғай ұшып кетті, қанша торғай қалды?
3. Айжанда 8 кәмпит бар еді, екеуін інісіне, үшеуін сіңілісіне берді. Айжанда қанша кәмпит бар?
4. Қораптың ішінен 6 құлақ көрінеді. Қорапта барлығы қанша мысықтар бар?

**Айару**: Сізді сирек көреміз.

 Құрметтеп көңіл бөлеміз

 Сыртымыздан жағдайды.

 Жасап жүр деп сенеміз.

 Ойынға әсте тоймаймыз

 Балабақша ойнаймыз.

 Сонда сіз боп ойнауға

 Таласуды қоймаймыз

 Тәрбиеші сізді тыңдайды

 Өзгеге мойын бұрмайды,

 Жұмсасаңыз бір жаққа

 Жүгірмей дәрігер тұрмайды

 Балабақша сәнді, кең

 Болды ыңғайлы, жай нағыз

 Бәрі үшін **алдымен «Жамалқия Қабденқызы»**

 Сізге алғыс айтамыз!!!

 **Би «Жұптасу биі»**

 **Ән «Первоклашка»**

**Ж.Санжар**: Отырмайтын стол шертіп,

 Қағазда болса кем-кетік

 Компьютерден бір қарап,

 Жүретін ылғи жөндетіп

 Не айтсаңыз да мақұл деп

 Тәрбиешілер жүрер асығып

 **Жанар, Алтынай апай сіздерге** де,

 Бүгінгі кеште мың алғыс!!!

**Екілік:** -Балалар, мен сендерге жай келген жоқпын. Осы топтан өзіме дос іздеп келдім. Кім менімененен дос болады? Сендер менімен доссыңдар ғой ия?

**Бестік**: Жоқ, Екілік! «Айгөлек» тобының балалары сеніменен дос емес, сен шатасып келдің!!! Солай ғой балалар! Олар өте жақсы , үлгілі оқушылар болып өседі. Олар менің достарым!!!

**Екілік:**-Кәне, онда дәлелдеңдер. Көрейін, білімдеріңді. Дәлелде!

**Бестік**:- Балалар, сендер білімдеріңді көрсетіп ақылды болыңдар! Қазір ойын ойнаймыз. Бұл ойында дыбысты да айтамыз, есепті де шығарамыз. Дайынбыз ба?

**Ойын «Дыбыстарды айту. Есептер шығару»**

**Бестік пен екілік балалармен ойын ойнайды**

**Ән «Тәрбиеші»**

**Шыңғыс:** Өнерге балалар құмар,

Алыстан сізді көрсек

 Ән салғымыз келіп тұрар

 Біз сізге дән ризамыз

 Үйренгенбіз өнер біз

 Өнерден қол үзбейміз

 Бал татыған әндерді

 Мың бұралған билерді

 Үйреткен «**Айна, Айнаш» апайлар**,

 Сіздерге де мың алғыс!!!

**Медина**: Тыңдаушы мойныңда

 Өлшеуіші қолында

 Ақ халатты дәрігер

 Әрқашанда орнында

 Маңдайымыздан ұстайды

 Жүрегімізді тыңдайды

 Аузымызға қасық салып,

 «А» деп айт деп ымдайды

 Көңілді сау саламат

 Жүргеніміз сіздің арқаңыз

 Қоштасар кез жеткенде

 **Дәрігер апайларға** айтамыз көп саламат!!!

  **Би « Джентельмен »**

 **Ән «Біз мектепке барамыз»**

**Ж.Ж: Ортаға Алиді шақырайық**

 **Али: Гүлбанудай апайды**

 **С**ондай жақсы көреміз

 Көңіл-күйді көтеріп

 Ойын ойнап келеміз

 Білім берген біздерге

 Алғысымыз көп сізге!!!

**Ойын «Ия, жоқ» /Қыздар шығып кетеді/**

**Шарты:Берілген сұраққа балалар «Ия немесе жоқ» деп жылдам жауап беру керек, жаңылысса ортада өнер көрсетеді.**

**Сұрақтар: /сұрақтарды тәрбиешілер кезек-кезек қояды/**

1. **Мектепке біз барамыз ба?**
2. **Кілең бестік аламыз ба?**
3. **Айтқан тілді аламыз ба?**
4. **Ақылды бала боламыз ба?**
5. **Нан жейміз деп жылаймыз ба?**
6. **Ұйықтайыншы деп сұраймыз ба?**
7. **Ойыншықтармен ойнаймыз ба?**
8. **Екі алсақ жылаймыз ба?**
9. **Үлгілі оқушы боламыз ба?**
10. **Шаршадым деп жатамыз ба?**

**-Енді ата-аналармен ойын ойнайық**

**1. Балаңызға әрқашан тірексіз бе?**

**2. Кітап оқып, есепке сіз зерексіз бе?**

**3. Балаңыздың тамағын уақытылы бересіз бе?**

**4. Қиындыққа әрқашан төзесіз бе?**

**5. Сериал көріп өзің оқы деп жатасыз ба?**

**6. Балаңызды сағат онда ұйықтатасыз ба?**

**7. Ұрып, нұқып үйретуге барасыз ба?**

**8. «Оқыту-мұғалімнің жұмысы » деген сөзді айтасыз ба?**

**9. Мектепке балаңызды өзіңіз апарасыз ба?**

**10. Балаңызды көтермелеп мақтайсыз ба?**

 **Тақпақтар**

**Санжар**: Кто всегда был с нами рядом

 Чтоб в обиду не давать

 Кто учил нас звонко, складно

 Наизусть стихи читать

 Это все мы дружно скажем

 Воспитательница наша.

**Еласыл:** Бүгінгі күн әр үйдің

 Тойбасы деп саналар

 Мектепке енді барамыз

 Қош болыңдар, балалар!!!

**Жанасыл:**  Тәрбие берген бақшамыз,

 Тәртіпті бала боламыз.

 Жақсы оқып сабақты

 Кілең бестік аламыз.

**Шыңғыс:** I love my kindergarten

 I love my class

 And everyone who teaches us

**Айдос**: Оқу білім үйреткен

 Бақшамызды қимаймыз

 Анамыздай екінші

 Тәрбиешіні сыйлаймыз.

Али: Я люблю свой детский сад

 В нем полным-полно ребят

 Раз, два, три , четыре, пять

 Жаль что всех не сосчитать

 Может сто их может двести

 Хорошо когда мы вместе.

Абдуғали: Ботақаным бөбек деп

 Еркелеткен ұл-қызың

 Апайларды ерекше

 Қуантатын күн бүгін

**Би « Жұлдыздар »**

**Екілік:** Мен енді осы балалардың ата-аналарымен ойын ойнасам деймін. Ата-аналарының білімдерін байқайық.

**Бестік:** Ойнасақ ойнайық. Ата-аналардың көңілін көтерейік.

**«Қолғаптар» ата-аналармен ойын**

**Ж.Ж**.: Ойын шарты: Әкелер қолдарына қолғап киеді. Қолғаптың сыртында әріптер белгіленген. Сол әріптерден сөз құраулары тиіс. Қай команда жеңіске жетеді? /**мектеп/ /бантик/**

**Д.А.: Келесі кезегімізді Айғанымға береміз:**

**Айғаным:** Балаларды дұрыс сөйлеп

 Жаттықтырып үйреткен

 Қатесін жөндеп тілдегі

 Анық сөйлеп, біл деген.

 **Алуа апай-логопед**

 Алғыстымыз сізге де!

**Маусымжан:** Әдемі әрі сымбатты

 Болу үшін әрдайым

 Жаттығуды әрқашан

 Орындау керек ұдайы

 Ләззат апай арманы

 Шынықтыру біздерді

 Сондықтан **Ләззат апайға**

 Алғысымыз көп біздің!!!

 **Ойын «Мамандық иелері» /3 рет ойналады/**

**Шарты**: Ортада күнбағыс гүліндей әдемі күлтелер дөңгелене жиналған. 7-8 балалар әуен арғағымен билейді. Тоқтаған кезде қай күлтеге тоқтады. Соны көтеріп ата-аналарына көрсетеді. Қай мамандық иесі болды екен көрінеді.

**Бестік**: **Балалар, осындай жақсы маман иелері болуларыңа тілектеспіз, Абай атамыз айтқандай: «Сен де бір кірпіш дүниеге кетігін тап та бар қалан» дегендей осы қазақ халқының керегіне жарап , адал азамат болыңдар! Біз мектепке асығып барамыз. Сендерді мектепте күтеміз!**

**Бестік:Ал, балалар қош енді.**

 **Ақылды болып қалыңдар.**

 **Біз достармыз мәңгілік,**

 **Бестікті көп алыңдар!!!**

**Екілік**: **Қош болыңдар, қош , кеттім,**

 **Дос таба алмай бос кеттім**.

 **Қандай білгір, алғырсыңдар,**

 **Байқамай сендерді дос деппін.**

**/Бестік пен екілік шығып кетеді/**

**Д.А.:** Керемет, Мейірланға сөз кезегін берейік. Қонақтар!

**Мейірлан**: Үйреттіңіздер тілдерді

 Келер деп әлі-ақ алдыңа

 **Әлия, Бақыт апайлар**

 Қабылдаңыздар мың алғыс!!!

**Ән «Қош, бол балабақша »**

**Румилия:** Кто учил нас распорядку,

Петь учил и ианцевать

 Кто учил писать в тетрадке

 Акварелью рисовать

 Это все мы дружно скажем

 Воспитательница наша!!!

**Ақерке:** Қуантып әрі қинайды,

Бақшамнан алыс кеткенім

 Қажет қой бірақ білімнің

 Ізіменен өткенім

 Өзіңмен басталып арманым

 Білімнің көгіне самғадым

 Барамын бақытты етуге

 Елімнің ертеңгі таңдарын

**Д.А.: Келесі сөздің кезегін Совет Санжарға береміз**

**Санжар:** Өзі сондай тамаша

 Көз тоймайды қараса

 Суретті де салады,

 Мүсіндейді жапсырып,

 **Жанар апай сізге де**

 Алғыс айтамыз таласа!

 **Қоштасу вальсі**

 **/Вальстен кейін бәрі ортада қалады/ Флешмоб «Бақыт құсы»**

Медина: Тәрбие берген бақшамыз

 Тәртіпті бала боламыз

Исмайыл:Алда үлкен белес бар

 Сүрінбей өтіп барамыз

**Барлығы бірге: Бақшамызға, мың алғыс, мың алғыс!!!**

**Д.А.: Ұмытылмай балабақша**

 **Көңілде мәңгі сақталсын**

 **Үміт сенім ақталсын**

 **Жаңа өмір басталсын!!!-**деген ізгі тілекпен сөз кезегін балабақша меңгерушісі Ж.Ж.Қабденқызына бергіміз келіп отыр.

**Ж.Ж:-** Ата-аналарымыздың да жүрек жарды ақ тілектеріне кезек берейік.

**Д.А.:-**Құрметті қонақтар, балалар, осымен **«Қош бол, сүйікті балабақшам!»** қоштасу кеші соңына келіп жетті. Назар салып тыңдағандарыңызға көптен-көп рахмет!!!

***Ересектер «Б» «Айгөлек» тобының «Қош бол, сүйікті балабақшам» кеші***

**Ортада екі жүргізуші балалар бастайды**

**Сосын балалар пармен кіреді, орындарында тұрады**

**Жүргізуші тәрбиешілер сөз сөйлейді.**

**ӘН «Қош бол, қош бол!!!»**

**/Балалар орындарына отырады/**

**2 бүлдіршіндер кіреді, қоңыраумен «Құттықтаймын, құттықтаймын» деп кіреді. Адиар тақпақ айтады, шығып кетеді.**

**ТАҚПАҚТАР**

**ХОР «Сәлем, саған мектебім»**

**Екілік пен Бестік кіреді.**

**ОЙЫН «Ойлан тап»**

**тақпақ**

**БИ «Детство»**

**ӘН «Первоклашки»**

**тақпақ**

**ОЙЫН «Дыбыстарды айту, есептер шығару»**

**тақпақ**

**БИ «Джентельмен»**

**ӘН «Біз мектепке барамыз»**

**Тақпақ**

**ОЙЫН «Ия, жоқ»**

**Тақпақ**

**БИ «Жұлдыздар»**

**ОЙЫН «Қолғаптар»**

**Тақпақ**

**ОЙЫН «Мамандық иелері»**

**Бестік пен Екілік кетеді**

**Тақпақ**

**ХОР «Қош бол, балабақша!»**

**ТАҚПАҚТАР**

**ӘН «Тәрбиеші»**

**ТАҚПАҚТАР**

**ҚОШТАСУ ВАЛЬСІ**